কুকুর থেকে ছড়াচ্ছে ভয়ঙ্কর রোগ! প্রাণে বাঁচলেন বৃদ্ধা

ওয়েব ডেস্ক : রাস্তার কুকুর (Dog) দেখলেই আদর করতে ইচ্ছা করে,খুব সাবধান। সাবধানতা এবং পরিচ্ছন্নতা অবলম্বন না করলে হতে পারে ভয়ঙ্কর অসুখ ( Disease)। ৬০ বছরের গৌরীরানী দাস পেটের যন্ত্রণা এবং অস্বাভাবিক পেট ফোলা অবস্থায় আসেন এম আর বাঙ্গুর হাসপাতালে (M R Bangur Hospital)। অ্যাকিউট ইন্টেস্টাইনাল অবস্ট্রাকশন থাকায় রোগ নির্ণয় প্রক্রিয়ায় অসুবিধার মধ্যে পড়তে হয় চিকিৎসকদের।

পরবর্তীকালে এম আর বাঙ্গুর হাসাপাতালের (M R Bangur Hospital) উন্নত চিকিৎসা ব্যবস্থার মাধ্যমে জানা যায় তিনি হাইডেটিড সিস্ট নামক এক রোগে আক্রান্ত। গলব্লাডার, লিভার, সহ বিভিন্ন জায়গায় হাইডেটিড সিস্ট টিউমার আকারে ছড়িয়ে পড়ে। চিকিৎসকেরা জানান কুকুরের থেকে এক ধরণের টেপ ওয়ার্ম মানুষের শরীরে প্রবেশ করে এবং তার থেকেই হয়ে এই রোগ। সঠিক চিকিৎসা না হলে হতে পারে প্রাণনাশ।

আরো খবর : পুজোয় যত খুশি যাতায়াত করুন! বিশেষ কার্ড দেবে কলকাতা মেট্রো

২টি অস্ত্রোপচার সহ দীর্ঘদিন দীর্ঘদিনের ধারাবাহিক চিকিৎসার মাধ্যমে সাড়া দেন এই রোগী। তার পেটের বিভিন্ন জায়গা থেকে বাদ দেওয়া হয় ৬ থেকে ৭ টা টিউমার। দীর্ঘদিন হাসপাতালে চিকিৎসরত থাকার পর বর্তমানে ওই বৃদ্ধা সুস্থ্য হয়ে উঠছে বলে জানান চিকিত্সকেরা।

এম আর বাঙ্গুর হাসাপাতালে হাইডেটিড সিস্টের জীবাণু মুক্ত হয়ে আবারও এক সুস্থ জীবনের দিকে হাঁটছেন তিনি। অস্ত্রোপচার পরবর্তী জটিলতা কাটিয়ে সরকারি হাসপাতাল ছাড়া পাওয়ার অপেক্ষায় গৌরিরানী দেবী।

চিকিৎসকরা জানাচ্ছেন, হাইডেটিড সিস্ট টিউমার রোগটি সাধারণত রাস্তার কুকুর থেকে হয়ে থাকে। মূলত যে কুকুরদের ভ্যাকসিন দেওয়া হয়না তাদের থেকেই এই রোগ ছড়াতে পারে সাধারণ মানুষের মধ্যে। ফলে রাস্তার কুকুরকে আদর করার আগে বা খাওয়ানোর আগে কিছু সাবধানতা অবশ্য অবলম্বন করে চলতে হবে সাধারণ মানুষকে। তা না হলে ডেকে আনতে পারে বড় বিপদ।